Sawatara polifenol nduwé mupangat wigati banget, kaya ta flavon, flavonoid, lan isoflavon kang dimagertèni duwé sipat antioksidan. Antioksidan iki dipracaya nduwé khasiat ngundhakaké kemampuan anti-inflamasi lan kanggo kekebalan awak. Kandhutan antioksidan ing polifenol bisa netralaké radhikal bébas kang nduwé èfèk ngrusak sèl-sèl lan jaringan awak lan uga bisa ngalang-ngalangi prosès dadi tuwa amarga radhikal bébas mau. Polifenol uga nguwataké sistem kekebalan awak kanggo njaga kasarasan lan nyegah tuwuhé lelara.